
 РЕПУБЛИКА БЪЛГАРИЯ
       ОКРЪЖЕН СЪД – гр.Плевен



Наказателно дело от общ характер №311/2026 година – 10:00 часа

За 13 юли, 15 юли и 17 юли, бяха насрочени три съдебни заседания по наказателно дело №311/2026 година, с цел оптимално организиране на съдебния процес. Делото се гледа по общия ред, с разпит на всички свидетели и вещи лица, от списъка към обвинителния акт.
Наказателното дело е образувано срещу двама подсъдими с инициали Л.Й.Л., роден 1985 година и С.Х.Б, роден 1977 година, и двамата от град Габрово, обвинени в следното:
През месец юли 2025 година запалили лек автомобил в град Плевен, на стойност над 80 000 лева. Деянието е извършено в тъмната част на деня, около полунощ, като е използвана предварително подготвена запалителна течност, с която е бил залят лекият автомобил. 
Щетите от пожара са значителни, тъй като огънят се разпространил и обхванал намиращите се наблизо две жилищни сгради, една едноетажна постройка и други два леки автомобила. 
За повдигнатото обвинение, законът предвижда наказание лишаване от свобода от 3 до 12 години.
В съдебното заседание на 13-ти юли са разпитани явилите се свидетели, както и вещите лица изготвили заключения по назначени съдебни експертизи. Прокурорът е направил искане да се гледат видеозаписи по делото, организирането на което изисква време. Това е станало причина насрочените две заседания за 15-ти и 17-ти юли да бъдат отменени и делото да бъде насрочено за разглеждане на 29-ти юли. 

